### Beslutning

Jacqueline Bertelsen og Magistratsafdelingen for Kultur og Borgerservice med bemærkning, at byrådet i sit møde den 18. november 2020 har vedtaget Magistratens foranstående indstilling af 9. november 2020.

Sagen ønskes drøftet i Kulturudvalget.

Magistratsafdelingen for Sociale Forhold og Beskæftigelse udarbejder notat.

### Resumé

Nedlukningen som følge af COVID-19 har store økonomiske konsekvenser for foreningsidrætten, folkeoplysningen, de selvejende idrætsanlæg og talent- og elitearbejdet. Manglende kontingentindtægter, aflyste arrangementer og events, som skal sikre det økonomiske grundlag for områdets virke betyder, at idrætten og folkeoplysningsområdet er hårdt presset økonomisk. Der er behov for en markant økonomisk håndsrækning.

Området er karakteriseret ved et stort lokalt engagement med ildsjæle og mange frivillige, der yder en stor indsats for at give børn, unge og voksne muligheder for at være en del af et fællesskab og have et sundt og aktivt fritidsliv.

Der er derfor indgået endnu et historisk samarbejde mellem Salling Fondene, Borgmesteren og Rådmanden for Kultur og Borgerservice om en hjælpepakke på i alt 30 mio. kr., der skal sikre, at vi ikke taber vores mange frivillige foreninger og ildsjæle. De kæmper en hård kamp hver eneste dag for at sikre og opretholde et fritids- og foreningsliv til gavn for byens borgere.

Salling Fonden allokerer 10 mio. kr. som direkte ekstra støtte til foreningslivet og folkeoplysningen. [adresse] allokerer dels 10 mio. kr. via opsparingen i Kultur og Borgerservice og dels 10 mio. kr. via COVID19-kassen (kommunekassen).

### Indstilling

Det indstilles:

At 1) Byrådet allokerer 20 mio. kr. i direkte ekstra støtte til forenings- og folkeoplysningslivet. 10 mio. kr. finansieres via opsparingen i Kultur og Borgerservice og 10 mio. kr. finansieres via COVID19-kassen (kommunekassen)

At 2) Byrådet tiltræder model for udmøntning af hjælpepakken

### Sagens forløb

04-11-2020 Borgmesterens Afdeling påtegning

Fremsendes til Magistraten.

Borgmesterens Afdeling skal bemærke, at finansieringen af 10 mio. kr. fra kommunekassen ikke er i tråd med kommunens økonomiske styringsprincipper. Dog skal det anbefales, at byrådet, i denne for samfundet helt ekstraordinære situation skabt af COVID-19, tiltræder indstillingen, så konsekvenserne heraf i bedst muligt omfang afbødes for foreningslivet og folkeoplysningen. Borgmesterens Afdeling har herudover ingen bemærkninger til indstillingen.

 09-11-2020 Magistraten

Fremsendes til [adresse] med bemærkning, at Magistraten i mødet den 9. november 2020 anbefaler, at byrådet tiltræder Borgmesterens Afdelings og Magistratsafdelingen for Kultur og Borgerservices indstilling af 2. november 2020.

Der blev stillet forslag om, at Kulturudvalget eller repræsentanter herfra og evt. andre politiske repræsentanter indgår i prioriteringen. Konkret model kan drøftes nærmere i udvalgsbehandlingen.

 18-11-2020 Aarhus Byråd

Jacqueline Bertelsen og Magistratsafdelingen for Kultur og Borgerservice med bemærkning, at byrådet i sit møde den 18. november 2020 har vedtaget Magistratens foranstående indstilling af 9. november 2020.

Sagen ønskes drøftet i Kulturudvalget.

Magistratsafdelingen for Sociale Forhold og Beskæftigelse udarbejder notat.